2. melléklet

**A képviselő-testület átruházott feladat- és hatásköreiről**

1.) A Képviselő-testület polgármesterre átruházott feladat- és hatásköre:

a.) a közterület-használati engedély kiadása (a közterületek használatáról szóló, 11/2004.(V.1.) önkormányzati rendelet 6. § (1) bekezdésében rögzített hatáskör)

b.)  döntés a használati, hasznosítási jog átengedéséről, ha a bérleti szerződésben meghatározott bérleti időszak a kettő évet nem haladja meg (az önkormányzat vagyonáról és a vagyonnal való gazdálkodás szabályairól szóló, 6/2016.(VI.6.) önkormányzati rendelet 12. § (8) bekezdésében rögzített hatáskör)

c) települési támogatás megállapítása (1993. évi III. törvény 25. § (1) bekezdés b.) pontjában rögzített hatáskör)

2.) A Képviselő-testület társulásra átruházott feladat- és hatáskörei:

a) A Közép-Duna Vidéke Hulladékgazdálkodási Önkormányzati Társulásra a hulladékgazdálkodási közfeladatok ellátása (2012. évi CLXXXV. törvény 33-34 § rögzített önkormányzati feladat),

b) Mór Mikrokörzeti Szociális Intézményi Társulásra az 1993. évi III. törvény 86. § (1) bekezdés b) és c) pontjában foglalt feladatok ellátását, valamint  az 1997. évi XXXI. törvény 94. § (2) bekezdésében foglalt gyermekjóléti szolgáltatást.

3.) Isztimér Község Önkormányzata a Móri Többcélú Kistérségi Társulás tagja.

(1) A társulás keretében fenntartott intézmények:

a) Háziorvosi és Fogorvosi Központi ügyelet,

b) Móri Kistérségi Iroda,

c) Meseház Óvoda-Bölcsőde Hétpettyes Tagóvoda.

(2) A társulás keretében ellátott feladatok:

a) szociális és gyermekjóléti,

b) óvodai nevelés,

c) egészségügyi feladatok (fogorvos, orvosi ügyelet),

d) belső ellenőrzés,

e) honvédelmi, polgári védelmi feladatok.